Truth Social

Truth Social (stilizuar si TRUTH Social) është një rrjet social alt-tech në pronësi të Trump Media & Technology Group (TMTG), një kompani amerikane e mediave dhe teknologjisë, e zotëruar në shumicë nga presidenti i 45-të dhe i 47-të i Shteteve të Bashkuara, Donald Trump. Wired e ka quajtur atë "kloni i Twitter-it" në konkurron me rrjetet sociale Parler, Gab dhe Mastodon në përpjekje për të ofruar një alternativë për Twitter dhe Facebook. Truth Social përdor Mastodon si strukturën e vet të serverave (backend). 

Shërbimi u lançua më 21 shkurt 2022. Që nga mesi i vitit 2022, Truth Social është përballur me probleme financiare dhe rregullatore. Aplikacioni fillimisht nuk ishte i disponueshëm në Google Play për shkak të shkeljeve të politikave të Google-it, që ndalojnë përmbajtjen me kërcënime fizike dhe nxitje për dhunë, por u miratua për Google Play në tetor 2022 pasi ra dakord të zbatonte politikat kundër nxitjes. 

Digital World Acquisition Corporation (DWAC), e formuar për të financuar kompaninë mëmë të Truth Social TMTG dhe për ta bërë atë publike, shpalosi në tetor 2023 se po u kthente investitorëve 1 miliardë dollarët që kishte mbledhur për TMTG. Një zbulim financiar i nëntorit 2023 nga DWAC tregoi se Truth Social kishte bërë një humbje kumulative prej të paktën 31.5 milion dollarë që nga fillimi i saj. Në mars 2024, aksionerët e DWAC votuan për t'u bashkuar me TMTG, me kompaninë e bashkuar që tregtohet në NASDAQ nën shenjën e aksioneve DJT. 

Në maj 2024, depozitimi rregullator i TMTG për tremujorin e parë të 2024 raportoi 327.6 milion dollarë në humbje, kryesisht si rezultat i marrjes publike të kompanisë dhe 770.000 dollarë të ardhura.

 Referime 

Kategoria:Aplikacione për mobil